[ca] L'objectiu és determinar la relació entre diversos marcadors d'adipositat i el patró dietètic i l'alteració de la funció pulmonar en fumadors de 35 a 70 anys, d'ambdós sexes i sense patologia respiratòria en Atenció Primària. Per a això, es van plantejar tres estudis: 1) l'avaluació de l'associació entre els marcadors d'adipositat i la funció pulmonar: estudi transversal realitzat en una mostra representativa del projecte ESPITAP; 2) l'avaluació de l'associació entre els patrons dietètics i la funció pulmonar: estudi transversal realitzat en una submostra del projecte RESET; 3) el disseny d'un estudi d'intervenció per augmentar l'adherència a la Dieta Mediterrània (DM) i millorar la funció pulmonar. Els resultats observats mostren una associació negativa entre la circumferència de cintura i els paràmetres de funció pulmonar (FVC: β= -0,34, p= 0,035; FEV1: β= -0,51, p= 0,007) i la mateixa associació s'observa entre l'índex cintura altura i el FEV1 (β= -52,17, p= 0,041) en homes. A més, en la població d'estudi es van identificar tres patrons associats amb la funció respiratòria: un patró de consum d'alcohol associat de forma estadísticament significativa amb un alt risc d'alteració de la funció pulmonar en tota la mostra (OR 4,56; IC95% 1,58- 13,18), i especialment en dones (OR 11,47; IC95% 2,25-58,47); un patró occidentalitzat associat amb un major risc d'alteració de la funció pulmonar en dones (OR 5,62; IC95% 1,17-27,02); i un patró d'estil Mediterrani que va mostrar una associació no significativa amb l'aparició d'alteració pulmonar (OR 0,71; IC95%: 0,28 a 1,79), suggerint un efecte protector sobre la funció respiratòria. En resum, la composició corporal i el patró de la dieta són factors de risc d'alteració de la funció pulmonar que han de ser considerats per preservar la funció pulmonar. A més de la recomanació fonamental de l'abandonament del tabaquisme, els fumadors podrien beneficiar-se de seguir un programa nutricional específic basat en la DM.

[en] The objective is to determine the relationship between various markers of adiposity and dietary pattern and impaired lung function in smokers of 35 to 70 years, of both sexes and without respiratory disease in primary care. To this end, three studies were presented: 1) the evaluation of the association between adiposity markers and pulmonary function: cross-sectional study in a representative sample of the ESPITAP project; 2) evaluation of the association between dietary patterns and lung function: cross-sectional study in a subsample of the RESET project; 3) designing an intervention study to increase adherence to the Mediterranean Diet (MD) to improve lung function. The results show a negative association between waist circumference and lung function parameters (FVC: β = -0.34, p = 0.035; FEV1: β = -0.51, p = 0.007) and the same association was observed between waist to height ratio (WHtR) and FEV1 (β = -52.17, p = 0.041) in men. In addition, the study population three associate with breathing patterns were identified: an alcohol consumption pattern associated statistically significantly with a high risk of impaired lung function in total sample (OR 4.56, 95% CI 1.58- 13.18), and especially in women (OR 11.47, 95% CI 2.25 to 58.47); a Westernized pattern associated with an increased risk of impaired lung function in women (OR 5.62, 95% CI 1.17 to 27.02); and a Mediterranean-like pattern that showed no significant association with the occurrence of pulmonary impairment (OR 0.71, 95% CI 0.28 to 1.79), suggesting a protective effect on respiratory function. In short, the body composition and diet pattern are risk factors for impaired lung function that should be considered to preserve lung function. In addition to the key recommendation of quitting, smokers could benefit from follow a specific nutritional program based on the MD.